**Լորենսո Անտոնիո Մելգարեխո Սանաբրիյա** (իսպ.՝ Lorenzo Antonio Melgarejo Sanabria, օգոստոսի 10, 1990(1990-08-10), Լոմա Գրանդե, Cordillera Department, Պարագվայ), պարագվայցի ֆուտբոլիստ, Մոսկվայի Սպարտակ ակումբի կիսպաշտպան։ Հանդես է գալիս պարագվայի ազգային հավաքականում։ Պրոֆեսիոնալ մակարդակով բացի դարպասապահի դիրքից նա խաղացել է բոլոր դիրքերում։

Ակումբային կարիերա
------------------

Մելգարեխոն «Բենֆիկայի» կազմում
Մելգարեխոն «Կուբանի» կազմում
Մելգարեխոն սկսել է իր ֆուտբոլային պրոֆեսիոնալ կարիերան պարագվայի «Հոկտեմբերի 12» ակումբում երբ 19 տարեկան էր։ Առաջին իսկ մրցաշրջանում ակումբի կազմում նա 19 խաղերում 7 անգամ գրավել է հակառակորդի դարպասը։ 2010 թվականին Լորենսո Մելգարեխոն Օլիմպիա ֆուտբոլային ակումբից ստացավ առաջարկ, իսկ մրցաշրջանն ավարտեց պարագվայի «Ինդեպենդենտե» ակումբում։ Անցկացնելով շատ հաջող մրցաշրջան «Ինդեպենդենտեի» կազմում 17 խաղերում 8 գոլ խփելու համար, նա միացել է Պորտուգալիայի գրանդին՝ «Բենֆիկաին»։ «Բենֆիկան» ֆուտբոլիստին ձեռք բերելու համար «Ինդեպենդենտեին» վճարել է 700 հազար եվրո։

Ակումբ տեղափոխվելուց անմիջապես հետո Բենֆիկան ֆուտբոլիստին վարձավճարով հանձնում է «Պուսուշ դե Ֆերեյրա» ակումբին, որը հանդես էր գալիս Պորտուգալիայի բարձրագույն առաջնությունում։ Այստեղ Լորենսոն անցկացրել է փայլուն մրցաշրջան, և ամրապնդվել տեղի թիմի հիմնական կազմում։ Ավելի քան 29 խաղերում պարագվայցի հարձակվողը կարողանում է 10 անգամ գրավել մրցակիցների դարպասը։ Խփած գոլերի թիվը բավականեցրել է Մելգարեխոին Պորտուգալիայի առաջնության 2011/12 մրցաշրջանում լինել լավագույն ռմբարկուների տասնյակում։

Վարձակալության ժամկետի վերջում ֆուտբոլիստը վերադարձավ «Բենֆիկա», ակումբի ղեկավարությունը որոշեց Լորենսո Մելգարեխոին ընդգրկել թիմի հիմնական կազմում և խաղացողի պայմանագիրը երկարացնել մինչև 2018 թվականը։ Մինչ այդ խաղացողի պայմանագիրը գործում էր մինչև 2012 թվականի սեպտեմբերի 17-ը։ Նոր պայմանագրում սահմանված է, որ այն խզվելու դեպքում ֆուտբոլիստին կվճարվի 30 մլն եվրո։ Մրցաշրջանի առաջին իսկ խաղերում Մելգարեխոն պարբերաբար հայտնվել է դաշտում։ Իր դեբյուտը «Բենֆիկայի» կազմում կայացել է 2012 թվականի օգոստոսի 18-ին «Բրագաի» դեմ խաղում։ Հանդիպումն ավարտվեց 2:2 հաշվով, իսկ Մելգարեխոն հանդես գալով կիսապաշտպանության ձախ կողմում, աչքի է ընկել ինքնագոլով։ 2012 թվականի սեպտեմբերի 19-ին շոտլանդական «Սելտիկի» դեմ խաղում նա նշել է իր նորամուտը Չեմպիոնների Լիգայում։

2013 թվականի սեպտեմբեր 2-ին Մելգարեխոն տեղափոխվել է ռուսական «Կուբան» ակումբ, որը նրա համար վճարել է 5 միլիոն եվրո նույն թվականի սեպտեմբերի 15-ին Մոսկվայի «Լոկոմոտիվի» դեմ խաղում Մելգարեխոն նշեց իր դեբյուտը Ռուսական Պրեմիեր լիգայում։ Իր առաջին գոլը Կուբանի կազմում նա խփել է 2013/14 մրցաշրջանի Ռուսաստանի գավաթի 1/16 եզրափակչի շրջանակներում անցկացվող «Զվեզդայի» դեմ խաղում։ Եվրոպայի լիգայի շվեյցարական «Սենտ Գալենի» և իսպանական «Վալենսիայի» դեմ հանդիպումներում Լորենսոն երեք անգամ գրավել է մրցակիցների դարպասը։ Կրասնոդարի ակումբում Մելգարեխոն կարողացավ դառնալ թիմի առաջատարը և անփոխարինելի խաղացողներից մեկը։

2016 թվականի փետրվարի 8-ին Լորենսոն տեղափոխվել է Մոսկվայի «Սպարտակ», ակումբի հետ ստորագրելով 4,5 տարվա պայմանագիր։ Մելգարեխոն Լուկաս Բորիոսից հետո «Սպարտակ»-ի կազմում դարձավ երկրորդ պարագվայցին։ Մարտի 6-ին Մոսկովյան «դերբիում» «ԲԿՄԱ-ի» դեմ խաղում Լորենսոն կատարեց իր դեբյուտը նոր թիմի կազմում։ Մայիսի 16-ին Գրոզնիյան «Թերեքի» դեմ խաղում, նա խփեց իր առաջին գոլը «Սպարտակ»-ի կազմում։

Միջազգային կարիերա
------------------

2009 թվականին Պարագվայի երիտասարդական հավաքականի կազմում Մելգարեխոն մասնակցել է Աշխարհի երիտասարդական գավաթի խաղարկությանը, որը անցկացվում էր Եգիպտոսում։ Մրցաշարում նա խաղացել է Տրինիդադ և Տոբագոի ֆուտբոլի ազգային հավաքականի դեմ։

2012 թվականի նոյեմբերի 15-ին Գվատեմալայի հավաքականի դեմ ընկերական խաղում Լորենսոն նշեց իր դեբյուտը Պարագվայի ազգային հավաքականում, երկրորդ խաղակեսում փոխարինման դուրս գալով Միգելյա Սամուդիոյի փոխարեն։ Նա 2014 թվականին հայտավորվել է մի Աշխարհի առաջնության որակավորման խաղերին մասնակցելու համար, բայց ոչ մի անգամ դաշտ դուրս չի եկել։ 2013 թվականի օգոստոս 14-ին Գերմանիայի հավաքականի դեմ խաղում որն անցկացվում էր Կայզերսլաուտերնեում, նա փոխարինվել է Միգել Սամուդիոին։ խաղն ավարտվել է 3։ 3 հաշվով։ Այս ամենից հետո նա չի հայտնվել Պարագվայի ազգային հավաքականի կազմում։

Ձեռքբերումներ
-------------

Պորտուգալիա **«Բենֆիկա»**

* ՈՒԵՖԱ Եվրոպայի Լիգաի եզրափակչի մասնակից։ 2012-2013
* Պորտուգալիայի գավաթի եզրափակչի մասնակից։ 2012/13

Ռուսաստան **«Կուբան»**

* Ռուսաստանի գավաթի եզրափակչի մասնակից։ 2014/15

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «*«Мельгарехо стал игроком „Кубани"»*». ФК «Кубань». 2013 թ․ սեպտեմբերի 2. Վերցված է 2016 թ․ հունվարի 13-ին.
3. ↑  «Melgarejo transferido para os russos do Kuban Krasnodar» (պորտուգալերեն). SL Benfica. 2013 թ․ սեպտեմբերի 2. Արխիվացված է օրիգինալից 2014 թ․ հուլիսի 14-ին. Վերցված է 2016 թ․ հունվարի 13-ին.
4. ↑  «Melgarejo vendido por 5 milhões de euros». *Record* (պորտուգալերեն). 2013 թ․ սեպտեմբերի 2. Վերցված է 2016 թ․ հունվարի 13-ին.
5. ↑  «Локомотив Москва VS. Кубань 1:0» (ռուսերեն). soccerway.com. 2013 թ․ սեպտեմբերի 15.
6. ↑  «Звезда Рязань VS. Кубань 2:2» (ռուսերեն). soccerway.com. 2013 թ․ հոկտեմբերի 31.
7. ↑  «Кубань VS. Санкт-Галлен 4:0» (ռուսերեն). soccerway.com. 2013 թ․ նոյեմբերի 28.
8. ↑  «Валенсия VS. Кубань 1:1» (ռուսերեն). soccerway.com. 2013 թ․ դեկտեմբերի 12.
9. ↑  «Официально. Мельгарехо перешел в «Спартак»» (ռուսերեն). fratria.ru. 2016 թ․ փետրվարի 8. Արխիվացված է օրիգինալից 2017 թ․ մարտի 20-ին. Վերցված է 2017 թ․ ապրիլի 3-ին.
10. ↑  «ЦСКА Москва VS. Спартак Москва 1:0» (ռուսերեն). soccerway.com. 2016 թ․ մարտի 6.
11. ↑  «Спартак Москва VS. Терек 3:0». soccerway.com. 2016 թ․ մայիսի 1. `{{cite web}}`: Unknown parameter `|6lang=` ignored (օգնություն)
12. ↑  «Тринидад и Тобаго (до 20) VS. Парагвай (до 20) 0:0» (ռուսերեն). soccerway.com. 2009 թ․ հոկտեմբերի 1.
13. ↑  «Парагвай VS. Гватемала 3:1» (ռուսերեն). soccerway.com. 2012 թ․ նոյեմբերի 15.
14. ↑  GERMANY VS. PARAGUAY 3:3

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
* Պրոֆիլը ESPN կայքում(չաշխատող հղում)
 (անգլ.)
* պրոֆիլը «Բենֆիկայի» պաշտոնական կայքում Արխիվացված 2016-03-04 Wayback Machine (պորտ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լորենսո Մելգարեխո» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · ESPNFC.com · FootballDatabase.eu · ForaDeJogo (խաղացող) · National Football Teams.com · Soccerbase (խաղացող) · Soccerway · Sportbox.ru · Transfermarkt (խաղացող) · worldfootball.net (խաղացող) · ՌՊԼ (խաղացող) · ՖԻՖԱ |

 |